Simboli u elektronici
<s>Simbol u elektronici je piktogram koji se koristi za predstavljanje različitih električnih i elektroničkih komponenti ili funkcija, poput žica, baterija, otpornika i tranzistora, u šematskom dijagramu električnog ili elektronskog kola.</s>

<s>Ovi su simboli danas uglavnom međunarodno standardizirani, ali se mogu razlikovati od zemlje do zemlje ili inženjerske discipline, na temelju tradicionalnih konvencija.</s><s>U savremenim šemama elektronskih kola koristi se nekoliko stotina simbola, ali za efikasan rad je neophodno zapamtiti svega nekoliko desetina, dok se ostali mogu potražiti u priručnicima i knjigama kada zatrebaju.</s>

<s>Vrste simbola</s>

<s>Simboli se mogu podeliti u četiri kategorije: 
 Osnovni simboli: napajanje i uzemljenje, tačke spajanja, ulazi i izlazi
 Elektronske komponente: otpornici, tranzistori, diode i prigušnice
 Logička kola: I, ILI, NILI i NE (invertor)
 Raznovrsni drugi simboli: prekidači, sijalice i ostali hardver</s>

<s>Oznake komponenti</s>

<s>Simbol komponente na šemi često prati jedna ili više sledećih oznaka: 
 Referentna identifikaciona oznaka: Identifikaciona oznaka, na primer R1 ili Q3.</s><s>Prihvaćeno je da se za tip komponente koristi slovo.</s><s>Obično se R koristi za otpornik, C za kondenzator, D za diodu, L za induktivni kalem, T za transformator, Q za tranzistor i U ili IC za integrisano kolo.</s><s>Ako u kolu postoji više komponenata istog tipa, brojčani sufiks (R3, na primer) identifikuje određenu komponentu.</s><s>Kataloški broj: Koristi se ako je komponenta standardna, ako je reč o tranzistoru ili integrisanom kolu, ili ukoliko proizvođač koristi oznake za obeležavanje svojih proizvoda.</s><s>Primera radi, ta oznaka može biti 2N2222 (često koriščen tranzistor) ili 555 (tip integrisanog kola koje se koristi u uređajima za merenje vremena).</s><s>Vrednost: Koristi se ako komponenta nema kataloški broj.</s><s>Vrednosti se najčešće koriste za otpornike i kondenzatore.</s><s>Na primer, kada se koristi neki otpornik, vrednost otpora (u omima) može biti navedena pored simbola otpornika ili referentne identifikacione oznake.</s>

<s>Šematski dijagram</s>

<s>Elektronska šema ili šematski dijagram je grafički prikaz električnog kola.</s><s>Šematski dijagram pokazuje kako su povezane komponente u kolu, i služi kao neka vrsta mape za pravljenje elektronskih kola.</s><s>Na šemama su prikazani elektronski simboli koji predstavljaju komponente i linije koje predstavljaju način njihovog povezivanja.</s><s>Sheme imaju dve osnovne svrhe: 
 Pokazuju kako da reprodukujete kolo.</s><s>Čitanjem šeme, prepoznavanjem simbola i praćenjem njihovih međusobnih veza, možete napraviti kolo prikazano na šemi.</s><s>Omogućavaju da razumete kako kolo radi, kako bi se ono moglo popraviti ili zameniti neipravna komponenta.</s>

<s>Izvori</s>

<s>Vidi još 
 Elektronsko kolo
 Elektronska shema
 Elektronske komponente</s>

<s>Elektronika
Elektrotehnika</s>

